Sølvdramaet endte med trakassering av spillere og hærverk
ARTIKKELEN ER OVER TRE ÅR GAMMEL Det melder Østlendingen. Avisen skriver at det i løpet av kampen ble ropt ukvemsord mot Elverum-spillerne og at deler av Haslums tilhengere gestikulerte på en måte som ikke var til å ta feil av.Det stemmer overens med hva Elverums spillende markedsansvarlig Kalle Björkman opplevde. Han forteller om to ubehagelige episoder med hjemmelagets supportere. – I den første omgangen hadde vi benken rett under Haslum-supporterne, og rett før kampstart, idet jeg skal hente vannflaska og håndkle, blir jeg stukket med et flagg to ganger. Den ene gangen ble jeg truffet bare én centimeter fra øyet, sier han til VG. – Og i pausen, mens jeg og de andre innbytterne varmer opp på banen, kom det tre stykker bort og skrek og knuffet på meg, fortsetter Björkman. I HØST: - En liten sensasjon av Elverum i Champions League Han beskriver det hele som noe skremmende og svært ubehagelig. – Jeg har spilt i håndball over hele Europa; i Romania, Bosnia, Ukraina og Tyrkia, og man hadde kanskje ikke rynket på nesen dersom noe slikt skjedde der. Men når jeg først opplever noe slikt, så er det på Bærum, likosm. Det er ganske sykt, mener Björkman. Han håper og tror at de ubehagelige episodene var et engangstilfelle, og har ellers et svært positivt inntrykk av den norske supporterkulturen. HUSKER DU? Fløytedrama da Haslum gikk på hjemmesmellDet stoppet imidlertid ikke der. Elverum tapte seriesølvet til Haslum i sluttminuttene, og etter kampslutt ventet en ny nedtur for bortelaget. Lagets spillerbuss var brutt opp, og Østlendingen skriver at noen hadde forsøkt å knuse rutene på bortesupporternes buss og at noen skal ha helt grus på dieseltanken. – Det er bare å beklage. Vi legger oss langflate, sier arrangementansvarlig i Haslum, Petter Andersen, til VG. Han forteller at klubben er fryktelig lei seg for det som skjedde, både under kamp og med bussene til Elverum, og at Haslum har tatt saken videre til politiet. – Vi satt i møter til langt på kveld i går for å finne ut av hvordan vi kan forhindre dette i fremtiden. Det ene er det som skjedde i hallen, der vi har kontroll og ender opp med å vise bort åtte stykker. Det andre er hærverket på bussene. Det er superkjedelig, sier han, men presiserer at man ikke skal forhåndsdømme noen og at det ikke ligger noen automatikk i at gjerningsmennene er de som ble utvist. – Det er opprettet politisak, og nå er det opp til dem å finne de skyldige. I tillegg har vi sendt en melding til ledelsen i Elverum der vi ber om unnskyldning, sier Andersen. HUSKER DU? Da Haslum tok sitt første seriemesterskap i 2011På egne nettsider har Haslum også tatt avstand fra hærverket, og Andersen sier at det hele la en stor demper på det som skulle vært en deilig sølvfest. – Det er alltid høy temperatur på banen når vi møter Elverum, men etter kamp er vi venner igjen. Da er det synd at en så spennende kamp, som inneholder alt, blir ødelagt på denne måten. I går ble vi sittende og se på egne rutiner og hva vi kan gjøre annerledes for å forhindre slikt i fremtiden fremfor å feire sølvet, sier han.
Elverum-spillerne følte seg trakassert av Haslum-supporterne under onsdagens sølvdrama, og etter kampslutt oppdaget Elverum-spillerne og supporterne at bussene deres var utsatt for hærverk.